ইভা এলফি

ইভা এলফি, প্রকৃত নাম ইউলিয়া সের্গেইয়েভনা রোমানোভা, একজন রুশ পর্নোগ্রাফিক অভিনেত্রী, ইরোটিক মডেল ও ইউটিউবার। তিনি সেরা বিদেশী তারকা বিভাগে ২০২১ সালের এভিএন পুরস্কার বিজয়ী।

 কর্মজীবন 
মাধ্যমিক শিক্ষা সমাপ্তের পর এলফি ২০১৮ সালে মস্কো এসে একটি রেস্তোরাঁয় পরিচালক ও পরিচারিকা হিসেবে কাজ করা শুরু করেন। এর পূর্বে তিনি নিজের জন্মস্থান ওমস্কে একটি টেলিভিশন চ্যানেলের সাংবাদিক হিসেবে কাজ করতেন।

২০১৮ সালে প্রথম নগ্ন মডেলিং দিয়ে প্রাপ্তবয়স্ক শিল্পে যাত্রা শুরু করে পরবর্তীকালে তিনি হস্তমৈথুনের দৃশ্য ধারণের একটি প্রস্তাব গ্রহণ করেন। এর কয়েকমাস পর চেক প্রজাতন্ত্রে গিয়ে পর্নোগ্রাফিক ওয়েবসাইট ক্লাব সুইটহার্টসের জন্য বেশ কয়েকটি বিপরীতকামী ও সমকামী সঙ্গমদৃশ্যে অভিনয় করেন। এরপর মস্কোয় ফিরে এসে অপেশাদার পর্নোগ্রাফিক চলচ্চিত্রে অভিনয়ের সিদ্ধান্ত নিয়ে সেই ধারাবাহিকতায় ২০১৯ সালের ফেব্রুয়ারিতে পর্নহাবে যোগ দেন। সেখানে তার প্রথম ভিডিওটি দর্শকপ্রিয়তা পায় এবং ২০২০ সালের ফেব্রুয়ারি পর্যন্ত ৫৩ মিলিয়নেরও বেশিবার প্রদর্শিত হয়। ঐ বছরের নভেম্বরের শুরুতে তিনি পর্নহাব র‍্যাঙ্কিংয়ে চতুর্থ স্থানে ছিলেন।

এলফি ২০২০ সালের অক্টোবরে "বছরের সেরা নারী ক্লিপ শিল্পী" বিভাগে এক্সবিজ ইউরোপা পুরস্কার ও ২০২১ সালের জানুয়ারিতে "সেরা বিদেশী তারকা" হিসেবে এভিএন পুরস্কার জয় করেছেন।

 পর্নোগ্রাফির বাইরে 
২০২০ সালে মুক্তিপ্রাপ্ত নুতাকুর বুটি কল নামের ভিডিও গেমের একটি চরিত্রে তাকে দেখা যায়। ২০২১ সালে ১৯ বছর পর সেরিয়ে আতে জায়গা পাওয়া ইতালীয় ফুটবল ক্লাব ভেনেজিয়ার জার্সি পরিহিত অবস্থায় সামাজিক যোগাযোগ মাধ্যমে তিনি একাধিক ছবি পোস্ট করলে ক্লাবটির ভক্তদের মধ্যে ব্যাপক আলোচনা সৃষ্টি হয়। অনেকে ধারণা করেছিলেন এটি ভেনিজিয়া এফসির একটি বিপনন কৌশল। যদিও ক্লাবটি এক আনুষ্ঠানিক বিবৃতিতে এলফির সাথে তাদের সম্পৃক্ততার বিষয়টি অস্বীকার করেছিল।

 তথ্যসূত্র 

 বহিঃসংযোগ 





বিষয়শ্রেণী:জীবিত ব্যক্তি
বিষয়শ্রেণী:রুশ পর্নোগ্রাফিক চলচ্চিত্র অভিনেত্রী
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:১৯৯৭-এ জন্ম
বিষয়শ্রেণী:রুশ টেলিভিশন উপস্থাপিকা
বিষয়শ্রেণী:রুশ নারী প্রাপ্তবয়স্ক মডেল
বিষয়শ্রেণী:এভিএন পুরস্কার বিজয়ী